text: Minister roser design-skole
  23 august 2013 kl. 08.29
  Uddannelsesminister Morten Østergaard er begejstret for design-skolen i Kolding. Han har nu fundet penge til, at skolen kan lave en ny linje.
  Skolen får penge til en ny linje, hvor de studerende kan specialisere sig inden for accessories. 
  Baggrunden er, at skolen i flere år bl.a. har samarbejdet med ECCO, og dermed opbygget et fagligt miljø inden for accessories.
  Morten Østergaard besøgte i dag designskolen og sagde bl.a.:
  - Der er brug for, at uddannelserne og de studerende er i tæt kontakt med erhvervene og brugerne. Designskolen Kolding er stærk inden for samarbejde med erhvervslivet.
  